કપિલ શર્મા અમૃતસરના એક સરળ પરિવારમાંથી આવે છે. તેના પિતા હેડ કોન્સ્ટેબલ હતા અને કેન્સરના કારણે તેના પિતાનું વર્ષ ૨૦૦૪માં મોત થયું. તેના પિતાના આમ અચાનક મૃત્યુના કારણે કપિલ અને તેના પરિવાર પર તો જાણે આભ જ તૂટી પડ્યું. પણ તેને તરત જ a આ આઘાતમાંથી બહાર આવવું પડ્યું કારણ કે હવે તેના પરિવારની જવાબદારી તેના પર હતી. ખૂબ નાની ઉંમરે કપિલે તેના પરિવારની જવાબદારી સંભાળી અને તેની બહેનને પરણાવવાની જવાબદારી પણ તેના શિરે આવી ગઈ. એ સમય કપિલ માટે ખૂબ અઘરો હતો છતાં પણ તેણે પોતાની પેશનને અનુસરી અને પરિવારની સારસંભાળ લીધી. કપિલમાં નાનપણથી કોમેડી પ્રત્યે ઝુકાવ હતો અને એ ક્ષેત્રમાં તેણે પ્રોફેશનલી આગળ વધવાનું નક્કી કર્યું. એ સમયે કપિલ અમૃતસરના એક થિયેટર ગ્રુપનો સભ્ય પણ હતો, પણ તેણે નાટકોમાં કામ કરવા દિલ્હી જવાનું નક્કી કર્યું. દિલ્હી જઈ તેણે થોડું-ઘણું કામ પણ કર્યું અને તેવામાં તેણે એક પંજાબી કોમેડી શો 'હસદે, હસાંદે રહો'માં કામ કર્યું. પણ તેને એની લાઈફનો સૌથી મોટો બ્રેક મળ્યો વર્ષ 2007માં. જ્યાં તેને 10 લાખનું ઇનામ પણ મળ્યું. તેના પરિવાર માટે પણ તે ગર્વની વાત હતી.